Chan
Chan (hiina keeles 禪 chán) on 7.–8. sajandil kujunenud hiina budismi koolkond. Pärimuse järgi tõi chani Hiinasse 6. sajandi algul india munk Bodhidharma ning see jagunes juba üsna varajasel perioodil eri suundadeks ja alamkoolkondadeks. Chani kaks tänapäevani säilinud peamist suunda on caodong ja linji, mis eristusid koolkondadena 12. sajandil ning mõlemal on omakorda hulk alamkoolkondi.